**Трансформация «иә» деген сөзден басталады**

***«Сонымен, біреу Мәсіхпен тығыз байланыста болса, сол — жаңадан жаратылған адам. Ескі өмірі өтіп кетіп, міне, жаңасы пайда болды!»***

***(Қорынттықт. 2-хат 5:17)***

Бизнестегі өзгерістер, үйдегі өзгерістер, жалпы трансформациялық өзгерістер идеясы өте тартымды болып табылады.

Бірдеңе оңай түзетілсе, біз өзгерісті жақсы көреміз. Бірақ трансформациялық, жеке өзгерістерге келетін болсақ, әдетте «ауыртпалық болмаса, өзгеріс те болмайды» деген сөз қолданылады. Өзімізді өзгерту қиын, ал басқа біреуді өзгерту тіпті мүмкін емес!

Құдай, керісінше, трансформациялық өзгерістерге маманданған. Киелі кітапта былай делінген: «Сонымен, біреу Мәсіхпен тығыз байланыста болса, сол — жаңадан жаратылған адам. Ескі өмірі өтіп кетіп, міне, жаңасы пайда болды!» (Қорынттықтарға 2-хат 5:17). Құдайдың адам өміріндегі өзгерісі сондай керемет, кейде адам өзінің жаңа күйінде мүлдем басқа бір адам сияқты болып қалады. Бұған Саулдың өмірі мысал бола алады. Ол Құдайдың Көне өсиеттегі исраилдіктердің бірінші патшасы етіп таңдалған адамы болды. Құдай оның бойында керемет өзгеріс жасағысы келді. Саулда болған өзгеріс адамдарды таң қалдырғаны соншалық, барлығы: «Ал солардың әкесі кім екен? Саул да пайғамбарлардың қатарына қосылған ба?» — деп сұрады. (Патшалықтар 1-жазба 10:12)

Құдайдың өзгеріс агенті – бұл Киелі Рух. Құдай Саулға былай деді: «Сонда Жаратқан Иенің Рухы саған құдіретпен қонып, сен де олармен бірге ерекше күйге еніп, Құдайды мадақтайсың. Сол сәтте жан дүниең өзгеріп, басқа адам болып кетесің.» (Патшалықтар 1-жазба 10:6). Бүгінде Киелі Рух өмірін Исаның басшылығына тапсырған адамның бойында болады. Бірақ трансформация әрқашан «иә» деген сөзден басталады. Біз: «Иә, Құдай, менің өмірімде Сенің еркің болсын!» деп айтуымыз керек.

Құдайдың сіз арқылы істегісі келетініне күмәнданумен, қорқынышпен немесе мойынсұнбаушылықпен қарамаңыз.